Sidste stemme er afgivet, og nu skal det nye byråd findes. Følg valgets resultater på tætteste hånd lige her.

Hvem skal den nye kommunalbestyrelse i Vesthimmerland bestå af? Det vil vise sig inden for de næste timer, når stemmerne tælles op. I livebloggen herunder opdaterer vi med alt nyt fra Vesthimmerland, og vi følger aftenen igennem processen med at finde de nye medlemmer af kommunalbestyrelsen og den nye borgmester. De fleste forventer nok, at der skal forhandles til lang ud på natten, inden der er udpeget en borgmester. Er Knud Kristensen med den tunge inhabilitets-sag i rygsækken fortsat vælgernes foretrukne politiker? Og kan han – selv med stemmerne bag sig – komme ud på valgnatten som borgmester i endnu en periode, eller vil tværpolitiske alliancer det anderledes? Under livebloggen kan du følge processen med at optælle stemmerne. Så snart et af de 14 valgsteder i Vesthimmerland har indgivet et bekræftet resultat til KMD, som håndterer valgdata for hele landet, vil det tælle i valgresultatet der. Fra klokken 20.00 kan du følge med i stemmeoptællingen, som den finder sted, her.